Ceos — Carthaea
Region: Aegean Islands, incl. Crete (IG XI-[XIII]) — Cyclades, excl. Delos (IG XII,5) 

[α]ρ[ι]στοπειθης ειπεν εδοξεν τηι βουληι και τωι δημωι ε[πει]δη ιερων τιμοκρατους συρακοσιος τεταγμενος υπο τομ βασιλ[εα] πτολεμαιον παραγεγενημενος εις την νησον μετα του στρατηγου πατροκλου καθεστηκως επιστατης εν αρσινοηι εν τε τω[ι] εμπροσθεγ χρονωι ευνους ων διατελει τηι πολει τηι καρθαιεων ποιων ο τι δυναται αγαθον και ιδιαι και δημοσιαι τοις εντυγχανουσι των πολιτων χρειας παρεχομενος απροφασιστως εμ παντι καιρωι [κ]αι νυν αποβαλοντος επιτελους τα εκ της οικιας της επι του αγρου πασαν σπουδην και επιμελειαν πεποιηται και ανασεσωικεν ων μεν ενελαβετο ενωπιος αυτα απεδωκε των δε εισπεπραχε την τ[ι]μην [χα]ριζεσθαι βουλομενος τηι πολει δεδοχθαι τωι δημωι επαινεσαι μεν ιερωνα αρετης ενεκεν και φιλοτιμιας ης εχων διατελει περι τον δημον τογ καρθαιεων και στεφανωσαι αυτον θαλλου στεφανωι και ανακηρυξαι τον στεφανον διονυσιοις τωι αγωνι των τραγωιδων [κ]αι ειναι αυτον πολιτην και τους εκγονους αυτου της πολεως της [καρθ]αιεων και φυλης ης αν βουλωνται και οικου ειναι αναγραψαι δε [τ]ο [ψ]η[φισμα] απαν ει[ς] το ιερον του απολλωνος το δε ανηλωμα δουναι τον [τ]αμια[ν].